E kreiz ar jeu : an trafik drammoù, ar gistierezh ha trafikoù a bep seurt (al louzoù dambrezet, ar c’hirri-tan) hag all. Evit ober àr-dro ar «marc’hadoù»-se, meur a vagad glask lipat ar maout. Hag en o zouesk e kaver ebestel ar vro : ar «bikers». Kreñv ha puilh eo ar re-se e Stadoù-Unanet èl rezon, met ivez e Kebek, e Kanada, e Bro-Alamagn hag e Bro-Danemark dreist-holl. Er vro-mañ eo an Hell’s Angels a ya tout an hent gante a-c’haol àr o Harley Davidson. D’o heul : ar «Bandidos» a zo annezet mat er vro ivez. Etre 1994 ha 1997 e voe mare «brezel bras bikers ar warlaezioù» èl vez graet eus an heuliadenn a lazhoù-se. ‘Fin, pounner e oa bet ar bilañs : 11 muntr ha 94 bikers gloazhet àlkent !